**DĖL ROKIŠKIO RAJONO SAVIVALDYBĖS TURTO PERDAVIMO UŽDARAJAI AKCINEI BENDROVEI „ROKIŠKIO VANDENYS“ VALDYTI, NAUDOTIS IR DISPONUOTI JUO PATIKĖJIMO TEISE**

2023 m. gruodžio 21 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 6 straipsnio 30 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalimi, Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašu, patvirtintu Rokiškio rajono savivaldybės tarybos 2023 m. gegužės 25 d. sprendimu Nr. TS-159 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, Rokiškio rajono savivaldybės taryba nusprendžia:

1. Perduoti uždarajai akcinei bendrovei „Rokiškio vandenys“, kodas 173741535, buveinės adresas: Ežero g. 3, Rokiškis, 20 metų valdyti, naudotis ir disponuoti juo patikėjimo teise bei apskaityti įstaigos balanse, Rokiškio rajono savivaldybei nuosavybės teise priklausantį ilgalaikį nekilnojamąjį turtą: kitus inžinerinius statinius-vandens bokštą, unikalus Nr. 4400-3950-0384 ir kitus inžinerinius statinius-gręžinį, unikalus Nr. 4400-3950-0373, esančius Bajorų g. 38, Miegonių k., Rokiškio kaimiškoji sen., Rokiškio r. sav. Bendra perduodamo turto likutinė vertė 2023 m. gruodžio 31 d. – 0,58 Eur, turto registravimo grupė – 1211000, turto finansavimo šaltinis – savivaldybės biudžeto lėšos. Turtas skirtas tik Savivaldybės funkcijoms – geriamojo vandens tiekimo ir nuotekų tvarkymo organizavimui įgyvendinti.

2. Pritarti Savivaldybės turto patikėjimo sutarčiai (pridedama).

3. Įgalioti Rokiškio rajono savivaldybės merą pasirašyti šio sprendimo 1 punkte nurodyto turto patikėjimo sutartį.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

PRITARTA

Rokiškio rajono savivaldybės tarybos

2023 m. gruodžio 21 d. sprendimu Nr. TS-

**SAVIVALDYBĖS TURTO PATIKĖJIMO SUTARTIS**

202\_\_ m. \_\_\_\_\_\_\_\_\_\_ d. Nr. \_\_\_\_

Rokiškis

**Rokiškio rajono savivaldybė**, kodas 111101681, adresas Sąjūdžio a. 1, Rokiškis, atstovaujama Rokiškio rajono savivaldybės mero Ramūno Godeliausko, veikiančio pagal Rokiškio rajono savivaldybės tarybos 2023 m. gruodžio 21 d. sprendimą Nr. TS-\_\_, toliau vadinamas Patikėtoju, ir **uždaroji akcinė bendrovė „Rokiškio vandenys“**, kodas 173741535, buveinės adresas: Ežero g. 3, Rokiškis, pagal Lietuvos Respublikos įstatymus įsteigtas ir veikiantis juridinis asmuo, atstovaujama direktoriaus Leono Butėno, veikiančio pagal bendrovės įstatus, toliau vadinamas Patikėtiniu, vadovaudamiesi Rokiškio rajono savivaldybės tarybos 2023 m. gruodžio 21 d. sprendimu Nr. TS-\_\_ „Dėl Rokiškio rajono savivaldybės turto perdavimo uždarajai akcinei bendrovei ,,Rokiškio vandenys“ valdyti, naudotis ir disponuoti juo patikėjimo teise“, sudarė šią sutartį:

**I. SUTARTIES DALYKAS**

1. Patikėtojas pagal šią sutartį perduoda Patikėtiniui valdyti, naudoti šios sutarties 3 punkte numatytą savivaldybei nuosavybės teise priklausantį turtą (toliau – Savivaldybės turtas) ir disponuoti juo, o Patikėtinis perima ir įsipareigoja perduotą Savivaldybės turtą valdyti, naudotis ir disponuoti juo, laikydamasis Lietuvos Respublikos teisės aktų nustatytų reikalavimų pagal perduodamo Savivaldybės turto paskirtį.

2. Perduotas turtas gali būti naudojamas tik Savivaldybės funkcijoms – geriamojo vandens tiekimo ir nuotekų tvarkymo organizavimui įgyvendinti.

3. Šia sutartimi perduodamas Rokiškio rajono savivaldybei nuosavybės teise priklausantis ilgalaikis nekilnojamasis turtas: kiti inžineriniai statiniai-vandens bokštas, unikalus Nr. 4400-3950-0384 ir kiti inžineriniai statiniai-gręžinys, unikalus Nr. 4400-3950-0373, esantys Bajorų g. 38, Miegonių k., Rokiškio kaimiškoji sen., Rokiškio r. sav. Bendra perduodamo turto likutinė vertė 2023 m. gruodžio 31 d. – 0,58 Eur, turto registravimo grupė – 1211000, turto finansavimo šaltinis – savivaldybės biudžeto lėšos. Turto būklė – patenkinama.

4. Ši sutartis yra neatlygintinė.

5. Pasirašant šią sutartį, kartu yra perduodamas turtas ir ši sutartis kartu yra turto perdavimo ir priėmimo aktas.

**II. SUTARTIES TERMINAS**

6. Turto patikėjimo sutartis sudaroma 20 (dvidešimčiai) metų. Patikėjimo sutarties pasibaigimo data laikoma 2043 m. gruodžio 31 d.

**III. ŠALIŲ TEISĖS IR PAREIGOS**

7. Patikėtojas:

7.1. perduotą nekilnojamąjį turtą, savo lėšomis per 15 kalendorinių dienų nuo sutarties pasirašymo dienos, įstatymų nustatyta tvarka įregistruoja sutartį Nekilnojamojo turto registre; pasibaigus patikėjimo sutarties terminui, išregistruoja sutartį iš Nekilnojamojo turto registro;

7.2. tikrina ar Patikėtinis naudojasi Savivaldybės turtu tinkamai pagal paskirtį ir sutartį;

7.3. pasibaigus patikėjimo sutarties galiojimo terminui, iš Patikėtinio per 5 kalendorines dienas nuo sutarties pasibaigimo dienos priima jam grąžinamą Savivaldybės turtą pagal perdavimo ir priėmimo aktą.

8. Patikėtinis:

8.1. moka užmokestį už perduoto Savivaldybės turto eksploatavimą, komunalines ir ryšių paslaugas pagal pasirašytas sutartis su paslaugų teikėjais;

8.2. privalo naudotis Savivaldybės turtu pagal tiesioginę paskirtį ir sutartį, griežtai laikytis šiam turtui keliamų priešgaisrinės saugos, sandėliavimo, sanitarinių ir techninių reikalavimų;

8.3. privalo sudaryti sąlygas Patikėtojui kontroliuoti, ar perduotas Savivaldybės turtas naudojamas pagal paskirtį ir sutartį;

8.4. daro jam perduoto Savivaldybės turto einamąjį ir kapitalinį remontą;

8.5. privalo atlyginti Patikėtojui nuostolius, jeigu perduotas Savivaldybės turtas dėl neatliktų einamojo ar kapitalinio remonto darbų sugedo ar buvo sugadintas, taip pat nuostolius, atsiradusius dėl žalos, padarytos neapdraustam turtui;

8.6. jeigu šiai patikėjimo sutarčiai pasibaigus nesudaroma nauja patikėjimo sutartis ar ji nutraukiama prieš terminą, privalo grąžinti Savivaldybės turtą Patikėtojui tos būklės, kokios jam šis turtas buvo perduotas, atsižvelgiant į normalų susidėvėjimą, su visais atliktais pagerinimo elementais, neatskiriamais nuo turto;

8.7. šia sutartimi perduotą Savivaldybės turtą apskaito atskirai nuo Patikėtinio turto ir kitokio patikėjimo teise turimo turto;

8.8. negali šia sutartimi perduoto Savivaldybės turto perduoti kitiems asmenims, jo įkeisti ar kitaip suvaržyti daiktines teises į jį, negali juo garantuoti, laiduoti ar kitokiu būdu užtikrinti savo ir kitų asmenų prievolių įvykdymą, jo išnuomoti, suteikti panaudos pagrindais ar perduoti jį kitiems asmenims naudotis kitu būdu.

**IV. SUTARTIES PASIBAIGIMAS**

9. Ši sutartis pasibaigia Lietuvos Respublikos civilinio kodekso 6.967 straipsnyje nustatytais atvejais.

10. Sutarties termino pabaiga šios sutarties šalių neatleidžia nuo pareigos tinkamai įvykdyti įsipareigojimus, kylančius iš šios sutarties.

11. Ši sutartis gali būti nutraukiama prieš terminą vienašališkai Patikėtojo iniciatyva, jeigu Patikėtinis naudoja Savivaldybės turtą ne pagal paskirtį arba tyčia ar dėl neatsargumo blogina turto būklę.

12. Patikėtojas turi teisę nutraukti sutartį prieš terminą, jeigu Patikėtinis nesudaro sąlygų kontroliuoti, ar perduotas pagal patikėjimo sutartį Savivaldybės turtas naudojamas pagal paskirtį ir sutartį.

13. Patikėtojas gali nutraukti sutartį prieš terminą vienašališkai, jeigu turtas reikalingas Patikėtojui, įspėjęs apie tai raštu prieš du mėnesius.

**V. BAIGIAMOSIOS NUOSTATOS**

14. Papildomos sąlygos \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

15. Bet koks ginčas, kylantis tarp šalių dėl šios sutarties vykdymo, sprendžiamas konsultacijų ir derybų būdu, vadovaujantis gera valia. Nepavykus pasiekti susitarimo per vieną mėnesį, ginčai, nesutarimai ar reikalavimai, kylantys iš šios sutarties ar su ja susiję, sprendžiami Lietuvos Respublikos įstatymų nustatyta tvarka.

16. Patikėtinis, pasirašydamas šią sutartį, pripažįsta, kad jis sutinka su perduodamo turto būkle.

17. Pasirašydami šią sutartį, Patikėtojas perduoda, o Patikėtinis priima 3 punkte nurodytą turtą.

18. Ši sutartis sudaryta 2 egzemplioriais, po vieną Patikėtojui ir Patikėtiniui. Visi sutarties egzemplioriai turi vienodą teisinę galią.

19. Sutarties priedai:

19.1. Rokiškio rajono savivaldybės tarybos 2023 m. gruodžio 21 d. sprendimo Nr. TS-\_\_ kopija, 1 lapas;

19.2. Savivaldybės turto kadastro duomenų bylos kopija, 24 lapai.

19.3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**VI. ŠALIŲ REKVIZITAI IR PARAŠAI**

|  |  |  |
| --- | --- | --- |
| **PATIKĖTOJAS** |  | **PATIKĖTINIS** |
| Rokiškio rajono savivaldybė |  | Uždaroji akcinė bendrovė „Rokiškio vandenys“ |
| Sąjūdžio a. 1, Rokiškis |  | Ežero g. 3, Rokiškis |
| Kodas 111101681 |  | Įmonės kodas 173741535 |
| Tel. 8 458 51908 |  | Tel. 8 458 71205 |
| El. paštas [savivaldybe@rokiskis.lt](mailto:savivaldybe@rokiskis.lt) |  | El. paštas info@rokvandenys.lt |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pareigos)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Vardas Pavardė)* |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(pareigos)*  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *(Vardas Pavardė)* |
|  |  |  |
| *(parašas)* |  | *(parašas)* |

A.V. A.V.

**SPRENDIMO PROJEKTO**

**„DĖL ROKIŠKIO RAJONO SAVIVALDYBĖS TURTO PERDAVIMO UŽDARAJAI AKCINEI BENDROVEI „ROKIŠKIO VANDENYS“ VALDYTI, NAUDOTIS IR DISPONUOTI JUO PATIKĖJIMO TEISE“**

**AIŠKINAMASIS RAŠTAS**

2023-12-21

Projekto rengėjas – Turto valdymo ir ūkio skyriaus vedėjos pavaduotoja Gailutė Vaikutienė.

Pranešėjas komitetų ir Tarybos posėdžiuose – Turto valdymo ir ūkio skyriaus vedėja Ernesta Jančienė.

|  |  |  |
| --- | --- | --- |
| 1. | Sprendimo projekto tikslas ir uždaviniai | Perduoti 20 metų uždarajai akcinei bendrovei „Rokiškio vandenys“ Rokiškio rajono savivaldybei nuosavybės teise priklausantį ilgalaikį nekilnojamąjį turtą valdyti, naudotis ir disponuoti juo patikėjimo teise. |
| 2. | Šiuo metu galiojančios ir teikiamu klausimu siūlomos naujos teisinio reguliavimo  nuostatos | Lietuvos Respublikos vietos savivaldos įstatymo 6 straipsnio 30 punktas, nustato, kad viena iš savarankiškųjų savivaldybės funkcijų yra „*šilumos ir geriamojo vandens tiekimo ir nuotekų tvarkymo organizavimas*”.  Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 3 dalis nustato, kad kitiems juridiniams asmenims savivaldybių turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti ir tik tais atvejais, kai šie juridiniai asmenys pagal įstatymus gali atlikti savivaldybių funkcijas.  Rokiškio rajono savivaldybės tarybos 2023 m. gegužės 25 d. sprendimu Nr. TS-159 „Dėl Rokiškio rajono savivaldybės turto perdavimo valdyti, naudotis ir disponuoti juo patikėjimo teise tvarkos aprašo patvirtinimo“, kuris reglamentuoja Savivaldybės nuosavybės teise priklausančio turto perdavimą valdyti, naudotis ir disponuoti juo patikėjimo teise. |
| 3. | Laukiami rezultatai | Efektyvus savivaldybės turto naudojimas. |
| 4. | Lėšų poreikis ir šaltiniai | Sprendimo įgyvendinimui biudžeto lėšos nereikalingos. |
| 5. | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl nevertintinas antikorupciniu požiūriu. |
| 6. | Kiti sprendimui priimti reikalingi pagrindimai, skaičiavimai ar paaiškinimai | Lietuvos Respublikos vietos savivaldos įstatymo 6 straipsnio 30 punktas nustato, kad savivaldybėms priskirta savarankiška funkcija yra „šilumos ir geriamojo vandens tiekimo ir nuotekų tvarkymo organizavimas“. Rokiškio rajono savivaldybės taryba 2015 m. gruodžio 18 d. sprendimu Nr. TS-240, „Dėl viešojo geriamojo vandens tiekėjo ir nuotekų tvarkytojo paskyrimo“ paskyrė uždarąją akcinę bendrovę „Rokiškio vandenys“ viešuoju geriamojo vandens tiekėju ir nuotekų tvarkytoju Rokiškio rajono savivaldybės teritorijoje bei pavedė bendrovei vykdyti viešąjį geriamojo vandens tiekimą ir nuotekų tvarkymą Rokiškio rajono savivaldybės viešojo geriamojo vandens tiekimo teritorijoje.  Rokiškio rajono savivaldybės taryba 2020 m. balandžio 24 d. sprendimu Nr. TS-124 “Dėl sutikimo perimti valstybės turtą Rokiškio rajono savivaldybės nuosavybėn”, sutiko Rokiškio rajono savivaldybės nuosavybėn perimti Valstybės turtą: kitus inžinerinius statinius–vandens bokštą, unikalus Nr. 4400-3950-0384 ir kitus inžinerinius statinius-gręžinį, unikalus Nr. 4400-3950-0373, esančius Bajorų g. 38, Miegonių k., Rokiškio kaimiškoji sen., Rokiškio r. sav.  Lietuvos Respublikos Vyriausybės 2023 m. vasario 22 d. nutarimu Nr. 111 „Dėl Valstybės nekilnojamojo turto perdavimo Rokiškio rajono savivaldybės nuosavybėn“, nekilnojamasis turtas: kiti inžineriniai statiniai–vandens bokštas bei kiti inžineriniai statiniai–gręžinys perduoti Rokiškio rajono savivaldybės nuosavybėn savarankiškajai savivaldybės funkcijai įgyvendinti. Šiuo metu minėto turto savininkė yra Rokiškio rajono savivaldybė.  Atsižvelgiant, į tai, kad minėtas nekilnojamasis turtas (infrastruktūros objektai) yra specialios paskirties ir turi būti naudojamas tik geriamojo vandens tiekimui, bei kad infrastruktūros objektai patenka į Rokiškio rajono savivaldybės viešąją geriamojo vandens tiekimo teritoriją ir Miegonių kaimo gyventojai neturi kitokios galimybės būti aprūpinti geriamojo vandens tiekimo paslaugomis, siūloma sutikti perduoti nekilnojamąjį turtą Uždarajai akcinei bendrovei „Rokiškio vandenys“.  Nesiūloma šio turto investuoti į uždarąją akcinę bendrovę „Rokiškio vandenys“, didinant įstatinį kapitalą ir išleidžiant paprastųjų akcijų emisiją, nes turto vertė nedidelė, o administracinė našta ir finansinės sąnaudos šiam procesui būtų neproporcingai didelės. |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | Nėra |